
Изх. № …………………./…………………... 2026 г.
ДО  

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от  Мирослав Митков Янчев - Кмет на Община Златоград

Относно: Учредяване право на строеж в ПИ с идентификатор 31111.35.814 по КК на гр. Златоград – частна общинска собственост, за изграждане и монтаж на нов БКТП със ЗП 6,09 м2 и необходима сервитутна зона за обслужване на БКТП с площ 29 м2 в полза на „Електроразпределение Юг” ЕАД, гр. Пловдив


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград постъпи искане с вх. № 53-00-193/12.03.2025 г. от Ръководителя КЕЦ Момчилград, включващ територията на Община Златоград, в качеството си на  представител на  „Електроразпределение Юг“ ЕАД, гр. Пловдив, за учредяване право на строеж в ПИ с идентификатор 31111.35.450 по КК на гр. Златоград – общинска собственост, за изграждане на трафопост (нов БКТП) със ЗП 6,09 м2 и необходима сервитутна зона с площ 29 м2.

Със Заповед № 456/05.11.2025 г. на Кмета на Община Златоград е одобрен проект за изменение на Подробен устройствен план – план регулация и застрояване (ПУП-ПРЗ) в обхват на Поземлен имот (ПИ) с идентификатор 31111.35.450 по Кадастрална карта на гр. Златоград, с който проект за изменение е предвидено образуване на нов УПИ ХІІ-35.450-за БКТП, кв.167 с площ 29 кв. м. върху част от терен за Озеленяване, кв.167 по ПУП на гр. Златоград. 

След влизането в сила на Заповедта, за новообразуван имот - ПИ с идентификатор 31111.35.814 по КК на гр. Златоград с площ 29 м2, за който е отреден УПИ ХІІ-35.450-за БКТП, кв.167 по ПУП на гр. Златоград е съставен АОС частна № 2474/08.12.2025 г.

Съгласно чл. 62, ал. 2 от Закона за енергетиката, когато изграждането или разширението на площадкови и/или линейни енергийни обекти, както и на надземни или подземни хидротехнически съоръжения за производство на електрическа енергия или на части от тях и на свързаните с производството съоръжения и площадки за депониране на производствени отпадъци, се извършва върху имот – общинска собственост, компетентните общински органи учредяват, в полза на лицето, което ще изгражда и експлоатира енергийния обект, възмездно право на строеж върху земята, по реда на Закона за общинската собственост, без търг или конкурс.
Съгласно чл. 64, ал. 1 и ал. 8 от Закона за енергетиката, при разширение на съществуващи и при изграждане на нови въздушни и подземни електропроводи в полза на лицата, които ще изграждат и експлоатират енергийния обект възникват сервитути и в случай, че сервитутната зона попада в имот за който в полза на титуляря на сервитута е учредено право на строеж, сервитутът върху имота се уговаря в акта за учредяване право на строеж.

Съгласно чл. 37, ал. 4, т. 4 от Закона за общинската собственост, правото на строеж се учредява без търг или конкурс, след решение на общинския съвет, прието с мнозинство повече от половината от общия брой на съветниците, по ред определен в наредбата по чл. 8, ал. 2, на други лица, когато това е предвидено в закон.

В съответствие с изискванията на чл. 41, ал. 2 от Закона за общинската собственост, е изготвена оценка от лицензиран оценител, за пазарната стойност на правото на строеж за изграждане на трафопост (нов БКТП) със ЗП 6,09 м2 в размер на 708,00 € (седемстотин и осем евро) и сервитутна зона за обслужване на новото БКТП с площ 29 м2 в размер на 1 519,00 € (хиляда петстотин и деветнадесет евро).
Данъчната оценка за отстъпеното право на строеж за изграждане на трафопост (нов БКТП) със ЗП 6,09 м2 е на стойност 55,50 € (петдесет и пет евро и петдесет цента). 

Данъчната оценка за правото на ползване на земя с площ 29 м2, представляваща сервитутна зона за обслужване на трафопоста е на стойност 113,30 € (сто и тринадесет евро и тридесет цента).
ПИ с идентификатор 31111.35.814 по КК на гр. Златоград с площ 29 м2, за който е отреден УПИ ХІІ-35.450-за БКТП, кв.167 по ПУП на гр. Златоград попада в  във I – та зона, съгласно зониране на гр. Златоград.
През 2025 г. в полза на „ЕВН България Електроразпределение” ЕАД, гр. Пловдив е учредено възмездно и безсрочно право на строеж за изграждане и монтаж на нов БКТП със ЗП 6,09 м2 и възмездно и безсрочно право на сервитут, за обслужване на  БКТП, с площ на сервитутна зона в размер 29 м2 върху ПИ с идентификатор 31111.35.551 по КК на гр. Златоград, целият с площ 29 м2, за който е отреден УПИ XIV-35.744 – за БКТП, кв. 74  по ПУП на гр. Златоград, попадащ в I зона, съгласно зониране на гр. Златоград, за цена за изграждане и монтаж на нов БКТП със ЗП 6,09 м2 е 1 323,00 лв. (хиляда триста двадесет и три лева)/ 676,44 € (шестстотин седемдесет и шест евро и четиридесет и четири цента) и цена за сервитутни права за обслужване на БКТП, с площ на сервитутната зона в размер на 29 м2 е 2 836,00 лв. (две хиляди осемстотин тридесет и шест лева)/ на 1 450,02 € (хиляда четиристотин и петдесет евро и два цента). Цените са определени с Решение № И 423/19.06.2025 г. на Общински съвет Златоград.
Учредяване право на строеж в ПИ с идентификатор 31111.35.814 по КК на гр. Златоград – частна общинска собственост, за изграждане на трафопост (нов БКТП) със ЗП 6,09 м2 и необходима сервитутна зона с площ 29 м2 е включено в Проекта на Годишната програма за управление и разпореждане с имотите - общинска собственост през 2026 г.
Р Е Ш Е Н И Е

Общински съвет Златоград, във връзка с Искане с вх.  № 53-00-193/12.03.2025 г. от Ръководителя на КЕЦ Момчилград, включващ територията на Община Златоград, в качеството си на представител на „Електроразпределение Юг“ ЕАД, гр. Пловдив, съгласно пълномощно от 01.10.2023 г., на основание чл. 21, ал. 1, т. 8 от ЗМСМА, чл. 62, ал. 2 и чл. 64, ал. 1 и ал. 8 от Закона за енергетиката, във връзка с чл. 37, ал. 4, т. 4 от Закона за общинската собственост и чл. 44 от Наредба № 2 за реда за придобиване, управление и разпореждане с общинско имущество на Общински съвет Златоград и влязла в сила Заповед № 456/05.11.2025 г. на Кмета на Община Златоград за одобряване на проект за изменение на Подробен устройствен план – план регулация и застрояване (ПУП-ПРЗ) в обхват на Поземлен имот (ПИ) с идентификатор 31111.35.450 по Кадастрална карта на гр. Златоград, с който проект за изменение е предвидено образуване на нов УПИ ХІІ-35.450-за БКТП, кв.167 с площ 29 м2 върху част от терен за Озеленяване, кв.167 по ПУП на гр. Златоград,
РЕШИ:
1. Учредява в полза на „Електроразпределение Юг” ЕАД, гр. Пловдив, с ЕИК 115552190, със седалище и адрес на управление: гр. Пловдив 4000, район Централен, ул. „Христо Г. Данов” № 37, представлявано от пълномощника си – инж. Живко Влашев Хаджибожев, с ЕГН: 7201237661, чрез пълномощно от 01.10.2023 г., възмездно и безсрочно право на строеж за изграждане и монтаж на нов БКТП със ЗП 6,09 м2 и прилежаща необходима сервитутна зона за обслужване на  БКТП с площ 29 м2 в ПИ с идентификатор 31111.35.814 по КК на гр. Златоград, целият с площ 29 м2., за който е отреден УПИ XII-35.450 – за БКТП, кв. 167  по ПУП на гр. Златоград, актуван с Акт № 2474/08.12.2025 г. за частна общинска собственост, вписан с вх. рег. № 984/11.12.2025г., Акт № 92, том IІІ, дело 606/2025 г., имотна партида: 15324 в Служба по вписванията гр. Златоград.
2. Одобрява Експертна оценка, изготвена от независим оценител, получил сертификат и вписан в регистъра към Камарата на независимите оценители в България, за правото на строеж, за изграждане и монтаж на нов БКТП със ЗП 6,09 м2, в размер на 708,00 € (седемстотин и осем евро) и за правото на ползване на прилежаща необходима сервитутна зона за обслужване на  БКТП с площ 29 м2 в ПИ с идентификатор 31111.35.814 по КК на гр. Златоград, целият с площ 29 м2, за който е отреден УПИ XII-35.450 – за БКТП, кв. 167  по ПУП на гр. Златоград в размер на 1 519,00 € (хиляда петстотин и деветнадесет евро).
3. Определя пазарна цена за правото на строеж, за изграждане и монтаж на нов БКТП със ЗП 6,09м2, в размер 708,00 € (седемстотин и осем евро) и за правото на ползване на прилежаща необходима сервитутна зона за обслужване на  БКТП с площ 29 м2 в ПИ с идентификатор 31111.35.814 по КК на гр. Златоград, целият с площ 29 м2, за който е отреден УПИ XII-35.450 – за БКТП, кв. 167  по ПУП на гр. Златоград в размер на 1 519,00 € (хиляда петстотин и деветнадесет евро).
Обща цена е в размер на 2 227,00 € (две хиляди двеста двадесет и седем евро).

4. Възлага на кмета на община Златоград да издаде заповед и сключи договор за учредяване възмездно право на строеж за изграждане и монтаж на описания в т. 1 обект, по одобрената в т. 2 цена, като в договора за учредяване право на строеж да се уговори сервитутът върху имота.  
Приложения:  Копия на следните документи: АОС частна № 2474/08.12.2025 г.; влязла в сила Заповед № 456/05.11.2025 г. на Кмета на Община Златоград – текстова и графична част; искане с вх. № 53-00-193/12.03.2025 г. от Ръководителя на КЕЦ Момчилград; пълномощно от 01.10.2023 г.; пазарна оценка; данъчна оценка – 2 бр.; скица на имота.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

